Στα προηγούμενα επεισόδια:
-Θ' αποκτήσουμε μωρό. -Ναι.
Δεν τρέχει τίποτα με τον Έβαν.
Σε φυγαδεύει σ' ένα ρομαντικό μέρος.
Τα συναισθήματά μου για σένα είναι εντελώς…
Θα σου πρόσφερα θέση στην εταιρεία μου.
-Έκανες φυλακή; -Δεν θέλω να δικαιολογηθώ.
-Το καταλαβαίνω, αν θέλεις… -Ο Μπαζ.
"Θα σκορπίσεις τις στάχτες μου στα νησιά του Τσέσαπικ Μπέι;"
Πάμε βόλτα με το αεροπλάνο.
Η τελευταία επικοινωνία μαζί του ήταν στις 4:30.
Τον ξαναπήραν μόλις. Τίποτα.
Στον αεροδρόμιο δεν ξέρουν τίποτα.
-Κανένα σήμα κινδύνου; -Όχι.
-Αυτό είναι καλό. -Έρχεται καταιγίδα.
Ο μπαμπάς ξέρει τι κάνει. Θα γυρίσει πολύ πριν απ' την καταιγίδα.
-Τι ώρα θα χτυπήσει; -Τώρα.
Είναι καλά, έτσι;
Μια χαρά είναι.
Ναι;
Ναι. Εντάξει. Πότε έγινε αυτό;
Εντάξει. Ξέρω. Ευχαριστώ. Ναι, ενημερώστε μας.
Ήταν ο φίλος μου στην ακτοφυλακή. Έλαβαν σήμα κινδύνου το ηλιοβασίλεμα.
Ήταν συγκεχυμένο, αλλά πιστεύουν ότι ήταν αυτός.
Τι είπε;
Είχε μηχανική βλάβη
και θα προσπαθούσε να προσγειωθεί σ' ένα απ' τα νησιά.
Μετά χάθηκε η επικοινωνία.
-Τον ψάχνουν. -Θα τον βρουν.
Πώς φαίνεται η καταιγίδα;
Άσχημη.
Δεν έχει νόημα να ξενυχτήσουμε όλοι.
Πηγαίνετε σπίτι και θα σας πάρουμε, αν μάθουμε κάτι.
-Με τίποτα. -Αποκλείεται.
Εντάξει. Τότε ας με βοηθήσει κάποιος να φτιάξω καφέ.
Θα είναι μεγάλη η νύχτα.
Ντεκαφεϊνέ;
Κανονικό.
Μέγκαν.
Χρειάζεσαι κάτι, καλή μου;
Όχι.
Τον Μικ.
Τον Μικ χρειάζομαι.
Καλά είναι.
Πώς είσαι σίγουρη;
Αν του είχε συμβεί κάτι, θα το ήξερα.
Έχω πολλά να του πω ακόμα.
Τι θα του έλεγες;
Ότι τον αγαπώ.
Ότι μ' αρέσει.
Μ' αρέσει αυτός που έγινε…
και θέλω να περάσω μαζί του την υπόλοιπη ζωή μου.
Ναι;
Ναι.
Ωραία. Ευχαριστούμε. Ερχόμαστε.
-Η ακτοφυλακή. Τον βρήκαν. -Δόξα τω Θεώ.
-Είναι καλά; -Θα είναι.
Χτύπησε. Τον πηγαίνουν στο νοσοκομείο.
-Στο νοσοκομείο; -Ποιος θα έρθει;
-Θα πάρω την Άμπι. -Ναι.
ΕΠΕΙΓΟΝΤΑ
Μπαμπά.
-Γεια. -Μπαμπά.
-Είσαι σε καροτσάκι; -Μην υπερβάλλεις. Καλά είμαι. Περπατάω.
Είναι πρωτόκολλο του νοσοκομείου. Σωστά, Τέντι;
-Μπαμπά, χαίρομαι που σε βλέπω. -Κι εγώ.
-Γεια. -Γεια.
Ενέπνευσες ένα φοβερό διήγημα.
-Να το διαβάσω; -Δεν θα σ' αρέσει.
Θα σε βγάλω έξω. Θέλεις να μηνύσω κάποιον;
Θα το σκεφτώ.
-Χαίρομαι που είσαι καλά. -Ευχαριστώ.
Μικ.
Γεια.
-Συγγνώμη. -Δεν πειράζει.
-Κοίταξέ με. -Ναι.
Είσαι καλά;
Μια χαρά είμαι. Αλήθεια.
Μερικές γρατσουνιές κι ένα σπασμένο χέρι.
Έχω πάθει χειρότερα στο ποδόσφαιρο.
Αν είχες πεθάνει, θα σε είχα σκοτώσει.
ΥΠΟΔΟΧΗ ΕΠΕΙΓΟΝΤΩΝ
-Πάμε. -Πάμε σπίτι.
Ναι.
Συγγνώμη που σας ανησύχησα.
Θα με θεωρείτε χαζό.
Είσαι ασφαλής, αυτό έχει σημασία.
Και ναι, είσαι χαζός.
Τι έγινε;
Θα ήταν μια γρήγορη πτήση.
Για να σκορπίσω τις στάχτες του Μπαζ.
Τέτοια ώρα;
Θα πετούσα μία ώρα και θα γύριζα πριν νυχτώσει.
-Αλλά δεν γύρισες. -Όχι.
Μια ξαφνική ομίχλη σκέπασε την ηπειρωτική χώρα και…
-Έκανες αναγκαστική προσγείωση; -Όχι αναγκαστική.
Ήταν μια αναγκαία, επείγουσα προσγείωση.
Δεν υπάρχει αυτό.
Υπάρχει.
Μικ, έπεσε το αεροπλάνο.
Είναι θέμα σημασιολογίας.
Εγώ θα έλεγα ότι προσγείωσα το αεροπλάνο σε μια γλώσσα ξηράς…
χωρίς διάδρομο, με πολλά δέντρα, βράχια και θάμνους. Πολύ δύσκολο.
-Σε βρήκε η ακτοφυλακή; -Ναι.
Και πολύ γρήγορα. Όπως έλεγα…
ήταν πολύ επιθετική προσγείωση.
Κι όταν χτύπησα, ενεργοποιήθηκε ο πομπός εντοπισμού έκτακτης ανάγκης
και ήρθαν αμέσως να με πάρουν.
Τώρα πρέπει να βρω τρόπο να φέρω το αεροπλάνο
στο αεροδρόμιο για επισκευή.
Ελπίζω να το παρασύρει η θάλασσα.
Ξέρω ότι είσαι αναστατωμένη, μα…
Αναστατωμένη; Μικ, νομίζαμε ότι δεν θα σε ξαναβλέπαμε.
Πώς μας το έκανες αυτό;
-Συγγνώμη. -Όχι.
Δεν καταλαβαίνεις ότι υπάρχουν άνθρωποι που σ' αγαπούν, σε νοιάζονται,
και θα τους έλειπες;
Τι νόημα έχει;
Απλώς χαίρεται πολύ που είσαι καλά.
Γεια.
Δεν έχεις ύπνο;
Σκεφτόμουν πόσο χαζό ήταν
που λένε ότι οι έγκυες έχουν λιγούρες.
Ναι;
Μετά μου ήρθε λιγούρα για φιστικοβούτυρο κι αβοκάντο,
μόνο που δεν έχουμε αβοκάντο.
Θα σου πάρω.
Δεν είπαμε στους δικούς σου για το μωρό.
Το ξέρω. Απλώς…
-Δεν ήταν η κατάλληλη στιγμή. -Όχι.
-Θα έρθει κι αυτή. -Θα έρθει.
Αλλά η κατάλληλη στιγμή για αβοκάντο είναι τώρα.
-Έφυγα. -Ευχαριστώ.
Φοβερή βραδιά.
Όντως.
Έχεις πονοκέφαλο;
Λίγο.
Πίνεις πολύ καφέ.
Ή δεν πίνω αρκετό.
Πρέπει να βρω βοηθό για το γραφείο.
Βοηθό δικηγόρου;
Ναι. Και κάποιον να κρατά το πρόγραμμα και να κλείνει ραντεβού.
Μπορώ να το κάνω εγώ. Μέχρι να βρεις κάποιον μόνιμο.
Ευχαριστώ, γιαγιά.
Όχι, αλήθεια.
Παιχνιδάκι.
Σηκώνεις το τηλέφωνο. Κρατάς μηνύματα. Κλείνεις ραντεβού.
Το έκανα για τον παππού σου όταν ξεκίνησε.
Ναι. Αλλά η… Η τεχνολογία έχει αλλάξει, γιαγιά.
Ναι, εμείς χρησιμοποιούσαμε τηλέγραφο.
Και φυσικά, περιστέρια.
Κόνορ, έλα τώρα, η γιαγιά σου είναι ενημερωμένη.
Στέλνω μηνύματα. Φατσούλες.
Το ξέρω, γιαγιά.
-Κανονίστηκε. -Μπορείς να σηκώνεις το τηλέφωνο.
Αλλά μόνο για σήμερα.
Φυσικά. Δεν έχεις λεφτά να με κρατήσεις παραπάνω.
-Πάμε. -Εντάξει, πάμε.
Μικ, γεια.
-Γεια, Έβαν. Τι κάνεις; -Εσύ έχεις το χέρι στον γύψο.
-Έμαθα τα νέα. Ήρθα να σε δω. -Καλά είμαι.
Έγραφες στο μήνυμα ότι θέλεις να μιλήσουμε για το ξενοδοχείο.
Ήθελα να δω αν συμφωνείς με τις αλλαγές του αρχιτέκτονα.
-Ναι, έκανε εξαιρετική δουλειά. -Συμφωνώ.
-Είσαι δεξιόχειρας; -Όχι, περήφανος αριστερόχειρας.
Έξυπνο που έσπασες το δεξί.
Έτσι σκέφτηκα.
Πώς είναι η Άμπι; Ακόμα στο Οχάιο;
-Καλά είναι. Κάνει τη δουλειά της. -Ωραία.
Κάθισε. Θέλω να σου μιλήσω.
Εντάξει.
Διαπιστώνεις ότι η κόρη μου κι εγώ είμαστε ντόμπροι.
Φυσικά.
Η Άμπι είπε ότι ήθελες να την προσλάβεις.
Ναι.
Έχω μεγάλο πρόβλημα με τον τρόπο που το χειρίστηκες.
Αλήθεια;
Ναι. Έπρεπε να το πεις πρώτα σ' εμένα.
Παλιομοδίτικα και σταράτα.
-Επειδή είναι κόρη σου; -Επειδή είναι συνεργάτης μου.
-Καταλαβαίνω. -Αλήθεια;
Όντως καταλαβαίνεις;
Ναι.
-Δεν θα με δείρεις τώρα, έτσι; -Αν δεν είχα τον γύψο…
Τρομερό.
Σίγουρα χρειάζεστε δικηγόρο, όμως;
Προσπαθήσατε να του μιλήσετε πρώτα;
Πάρτε να μου πείτε πώς θα πάει, εντάξει;
Κόνορ Ομπράιεν, δικηγόρος.
Ναι, δρ Λόρενς.
Το ξέρω.
Αλήθεια;
Κρίμα.
Του το εξηγήσατε;
Ίσως μπορεί να το διορθώσει. Αξίζει μια προσπάθεια.
Πάρτε να μου πείτε πώς θα πάει.
Εντάξει. Γεια.
Γιαγιά, τι κάνεις;
Απαντώ στο τηλέφωνο.
Το βλέπω, ναι. Δεν λαμβάνω καμία κλήση.
Ναι. Πρώτα τις ελέγχω εγώ.
Δεν θα σ' ενοχλούσα.
Οι περισσότεροι θέλουν απλώς να εκτονωθούν σε κάποιον.
Το ξέρω. Αυτό κάνει ο δικηγόρος.
Μόνο που τους χρεώνουμε με την ώρα, για την εκτόνωση.
Οι περισσότεροι έτσι κάνουν. Όχι, όμως, ο Κόνορ μου.
Αυτός δεν θα εκμεταλλευόταν έτσι τον κόσμο.
Κόνορ Ομπράιεν, δικηγόρος. Περιμένετε, παρακαλώ;
Κάτι άλλο;
-Πότε είναι η επόμενη συνέντευξη; -Μετά το γεύμα.
Κι έφτιαξα σούπα.
Τέλεια.
Ναι;
Θα βάλω ντόπια πέτρα στους τοίχους αντιστήριξης. Τι λες;
Μια χαρά. Αλλά τα έχουμε πει αυτά.
Έχουμε πει όλα όσα λες.
Απλώς θέλω να τα ξεκαθαρίσουμε όλα.
Έβαν, αν θέλεις να έρθεις για επίσκεψη, έλα.
-Δεν χρειάζεσαι δικαιολογία. -Ευχαριστώ.
-Θέλεις να φας; -Ναι.
-Δεν είναι ανάγκη. -Κανένα πρόβλημα.
Για να δούμε τι έχουμε.
Έχουμε αβγά. Φιστικοβούτυρο.
Μπορούμε να φτιάξουμε κάτι.
Έχουμε μανιτάρια.
-Έχουμε… -Έλα τώρα,
ένα χέρι έχεις.
-Επίτρεψέ μου. -Μαγειρεύεις;
Φτιάχνω ωραία αβγά.
-Σ' αρέσει το πρωινό για μεσημεριανό; -Ναι.
Κι εμένα.
Θα φτιάξω τη διάσημη ομελέτα μου με ό,τι έχεις στο ψυγείο.
Πού μεγάλωσες, Έβαν;
Στο Γκέινσβιλ, Φλόριντα.
Μα αυτό το ήξερες.
-Αρκεί να με γκουγκλάρεις. -Μόνο νεκρούς γκουγκλάρω.
-Μ' αρέσει αυτό σ' εσένα. -Ευχαριστώ.
-Έχεις αδέρφια; -Όχι. Μοναχοπαίδι. Δεν φαίνεται;
Αναρωτιόμουν.
-Δεν γνώρισα τον πατέρα μου. -Θα 'ναι δύσκολο αυτό.
Η μαμά μου τα έβγαλε πέρα.
Ναι. Σίγουρα είναι ξεχωριστή γυναίκα.
Ναι, ήταν.
Λυπάμαι.
Κι εγώ.
Με συγχωρείς.
Ναι;
Ναι, ευχαριστώ πολύ.
Έρχομαι αμέσως. Ευχαριστώ.
Η ακτοφυλακή.
Περισυνέλεξαν το αεροπλάνο μου. Ή ό,τι έχει απομείνει από αυτό.
-Θες να πας να το δεις; -Μετά την ομελέτα.
Θα έρθω μαζί σου.
Μαντρέικ, έλα να μας πάρεις σε 15 λεπτά.
Πάμε, λοιπόν.
-Ο μπαμπάς σου είναι καλά; -Ναι.
Ανακουφίστηκα όταν τον έβγαλαν στο καροτσάκι.
Απίστευτο.
Αλλά ταυτόχρονα, διαμορφώθηκε μια ιστορία στο κεφάλι μου.
Έτσι είναι οι συγγραφείς. Καμία τραγωδία δεν πάει χαμένη.
Τότε θα ήμουν μεγάλη έμπνευση για σένα.
-Ναι; -Ναι.
Λουκ;
Γεια σας. Κύριε Σάλιβαν.
Τι κάνεις; Έχεις ένα λεπτό;
Μπρι Ομπράιεν, ο Μπένετ Σάλιβαν. Ο υπεύθυνος αναστολής μου.
Θεωρώ τον εαυτό μου φύλακα άγγελό σου
-που σε κρατά στον ίσιο δρόμο. -Ναι, ακριβώς.
-Τι σας φέρνει εδώ; -Πρέπει να τα πούμε ιδιαιτέρως.
Μπορεί να μείνει.
Εντάξει.
Άσχημα τα πράγματα, Λουκ.
Πρώτα αλλάζεις δουλειά και κατοικία χωρίς να μου το πεις.
Σας το είπα. Τα είπαμε αυτά.
Μετά καθυστερείς στα ραντεβού μας.
Σας εξήγησα.
"Πρόβλημα με το αμάξι"; Αλήθεια;
Είπατε ότι δεν πειράζει.
Δεν πείραζε, αν δεν είχες άλλες παραβάσεις.
Κι έρχεται αυτό.
Το τελευταίο σου τεστ ναρκωτικών.
Βγήκε θετικό στις αμφεταμίνες.
ΤΕΪΤΑΜ, ΛΟΥΚ ΑΜΦΕΤΑΜΙΝΕΣ ΘΕΤΙΚΟ
Θα γίνει ακρόαση αναστολής. Αλλά…
μάλλον θα ξαναμπείς στη φυλακή.
Κράτα το αυτό. Κυρία μου.
ΜΠΡΙΤΖ
Δεν είναι αλήθεια. Δεν έχω πάρει ποτέ αμφεταμίνες.
Λουκ;
Αν πήρες, πρέπει να μου το πεις.
Μπρι, ορκίζομαι.
Δεν έχω πάρει ποτέ αμφεταμίνες.
Εντάξει.
Είναι ψευδώς θετικό, μπορείς να κάνεις άλλο.
Δεν έχει νόημα. Ο Σάλιβαν μου τη φυλάει.
Αυτή η στάση δεν σε βγάζει πουθενά.
-Υπάρχει κι άλλη ακρόαση, έτσι; -Ναι.
Ωραία. Θα το παλέψουμε.
Δεν θα ξαναμπείς στη φυλακή.
Είναι διαλυμένο το αεροπλάνο.
Ναι. Πολύ χειρότερα απ' όσο νόμιζα.
Του έκανες μεγάλη ζημιά.
Ναι.
Μικ, είναι θαύμα που είσαι ζωντανός.
Ναι, μόλις το συνειδητοποίησα.
Άκου, κάνε μου μια χάρη…
μην πεις στην Άμπι πόσο χάλια είναι, εντάξει;
Ούτε στη Μέγκαν. Σε κανέναν. Δεν θέλω να τους ανησυχήσω.
Κατανοητό. Δεν θα πω λέξη.
Θα μου λείψει.
-Το είχες καιρό; -Δέκα χρόνια.
Πάιπερ Σένεκα.
Το λάτρευα.
Δεν νομίζω ότι σώζεται.
Όχι, δεν νομίζω.
Μπορείς να πάρεις καινούριο.
Ίσως.
Μπορώ να βοηθήσω.
Αν χρειάζεσαι βοήθεια.
Βοήθεια;
Μπορώ να σε βοηθήσω να πάρεις άλλο. Θα ήταν χαρά μου.
Όχι, ευχαριστώ.
-Εννοούσα ότι μπορώ… -Άσ' το.
Δεν ήθελα να σε προσβάλω.
Δεν με πρόσβαλες. Αν συνεχίσεις, μπορεί.
Η έκθεση θα ξαναβάλει τη μαμά σου στον καλλιτεχνικό κόσμο.
Δεν το σκέφτομαι αυτό.
Έλα τώρα. Μπορεί να είναι ο μεγαλύτερος θρίαμβός σου.
Η κορύφωση της καριέρας σου.
Πρέπει να 'σαι περήφανη. Πρέπει να 'ναι περήφανη.
Θα είμαι, όταν τελειώσει.
-Είναι φοβερή, μαμά. -Ευχαριστώ, Κεβ.
Χαίρομαι που ο πατέρας σου είναι ασφαλής.
Κι εγώ.
Αν και είχε πλάκα που του επιτέθηκες.
Ναι. Ήμουν αναστατωμένη.
Αυτό αποδεικνύει ότι νοιάζεσαι.
Ναι.
Θέλω να σου πω κάτι.
Είμαι περήφανος.
-Ευχαριστώ, γλυκέ μου. -Ναι.
ΚΟΝΟΡ ΟΜΠΡΑΪΕΝ ΔΙΚΗΓΟΡΟΣ
Ευχαριστώ που ήρθες. Θα σ' ενημερώσω.
Πώς σου φάνηκε;
Ήταν ο καλύτερος ως τώρα. Μακάρι να είχε πιο πολλή νομική εκπαίδευση.
Μένει άλλος ένας.
-Στείλ' τον. -Έγινε, αφεντικό.
Γεια σου.
Γεια.
Μάργκαρετ. Μάργκαρετ Κέλερ.
Κόνορ Ομπράιεν.
Τι κάνεις εδώ; Δεν έπρεπε να είσαι στην DLP;
Φυσικά. Αν δούλευα ακόμα εκεί.
Όχι. Δεν απολύθηκες, έτσι; Εξαιτίας μου;
Όχι, παραιτήθηκα.
Λίγο μετά από σένα. Έβγαλα φοβερό λόγο.
-Έπρεπε να μ' ακούσεις. -Μακάρι.
Είπα ότι δεν μπορώ να δουλεύω σε μια εταιρεία
που σου συμπεριφέρθηκε έτσι.
Ότι δεν σπούδασα νομική για να γίνω τέτοια δικηγόρος.
Θέλω να βοηθώ τον κόσμο, όχι μόνο να βγάζω λεφτά.
Τα είπες όλα αυτά;
Ναι, και μερικά που δεν μπορώ να επαναλάβω
ενώ ακούει η γιαγιά σου.
Δεν ακούω!
Σε πιστεύουμε, γιαγιά.
Αλλά αλήθεια, όταν παραιτήθηκες, σκέφτηκα ότι ήθελα να δουλέψω μαζί σου.
Και ήρθα.
Ένα πράγμα μένει να πω.
Καλώς ήρθες.
Ευχαριστώ.
Γιατί άργησες τόσο;
Εσπρέσο με γάλα για σένα, καπουτσίνο για μένα.
Ευχαριστώ.
Ο Μικ θίχτηκε όταν πρόσφερα να του πάρω αεροπλάνο.
Δεν θίχτηκε. Προσβλήθηκε. Έχει διαφορά.
Έπαιζα τον πλούσιο, έτσι;
Ο κύριος Ομπράιεν είναι περήφανος.
Έπρεπε να το φανταστώ. Δεν ξέρω καν γιατί το έκανα.
Αν μπορώ να υποθέσω,
κάτι σ' αυτό το μέρος έχει αποκτήσει αξία για εσάς.
Δεν ξέρω. Μ' αρέσει αυτή η πόλη. Και συμπαθώ τους Ομπράιεν.
Αλλά δεν νομίζω ότι αυτό θολώνει την κρίση μου.
Τότε κάνω λάθος.
Εκτός αν υπάρχει κάποιος άλλος παράγοντας που δεν σκέφτεστε.
Η αναζήτηση τίτλων αποκάλυψε έγγραφα
στο ιστορικό κυριότητας του ακινήτου.
-Ο προηγούμενος κύριος παραχώρησε δουλεία… -Γεια, Κόνορ.
Συγγνώμη που ενοχλώ. Ξέρω ότι είσαι απασχολημένος.
-Θα ήθελα ένα διάλειμμα. Γεια, Λουκ. -Κόνορ.
Τι έγινε;
Χρειαζόμαστε βοήθεια.
Εντάξει. Ελάτε να καθίσετε.
Ευχαριστούμε.
Ορκίζεσαι ότι δεν πήρες ναρκωτικά;
Ορκίζομαι.
Κάνω ό,τι μπορώ για ν' αλλάξω τη ζωή μου.
Δεν μπορώ να ξαναμπώ στη φυλακή.
Απλώς δεν μπορώ.
Είναι σημαντικό.
-Πότε είναι η ακρόαση; -Σε τρεις μέρες.
Τρεις μέρες.
Δεν ξέρω πολλά για τις αναστολές.
Εντάξει. Ευχαριστώ. Καταλαβαίνω.
Όχι. Τρεις μέρες αρκούν για να μάθω.
Άδειασε το πρόγραμμά μου. Δεν θα 'ναι δύσκολο.
Κάποιος να φέρει καφέδες.
Ευχαριστώ.
Μη μ' ευχαριστείς ακόμα.
Υποθέτω ότι θα κάνεις κι άλλο τεστ;
Φυσικά.
Εντάξει. Λουκ, συγκεντρώσου. Εντάξει;
Θέλω να συγκεντρωθείς. Έχεις πάρει φάρμακα;
Οποιοδήποτε φάρμακο;
Στο Μπριτζ, δεν πήρες χάπι για την αλλεργία;
Ναι, νομίζω τα έχω και πάνω μου.
Ναι. Τέλεια.
Τα αντιισταμινικά περιέχουν συστατικά που προκαλούν ψευδές θετικό.
Ευχαριστώ.
Δυστυχώς, αυτά τα χάπια όχι.
Καταλαβαίνω γιατί πήρες στραβά την προσφορά μου.
Όχι. Μην το κάνεις.
Είσαι περήφανος. Καταλαβαίνω πώς κάποιος της γενιάς σου…
Της ποιας;
Συνεχίζω τις γκάφες, έτσι;
Όντως.
Ξέρω ότι είχες καλή πρόθεση.
Έχω.
Ίσως είμαι λίγο ευέξαπτος τώρα. Ας το ξεχάσουμε.
-Εντάξει; -Ναι.
Ωραία.
-Πονάει το χέρι; -Ναι, πονάει.
Πονάει η πλάτη μου. Τα πόδια μου.
Το κεφάλι μου. Τα πάντα.
Πέρασες πολλά. Ήταν σοβαρό ατύχημα.
Όχι και τόσο. Είχα συνεχώς τον έλεγχο.
Αλλά φοβήθηκες;
Αν φοβήθηκα;
Τρομοκρατήθηκα.
Μπορεί να πάρει καιρό να ξεπεράσεις κάτι τέτοιο.
-Θέλεις να το συζητήσουμε; -Όχι.
Είμαι ζωντανός. Αυτό έχει σημασία.
Ένας τρόπος υπάρχει να το αντιμετωπίσεις.
Πνίξ' το. Κάνε ότι δεν έγινε ποτέ.
Έτσι κάνει η γενιά μου.
Φυσικά, έχει μια τάση να επιστρέφει, όταν δεν το περιμένεις.
Το λες σαν να μιλάς από προσωπική εμπειρία.
Μπορεί.
Θέλεις να το συζητήσουμε;
Όχι ιδιαιτέρως.
Τώρα ξέρεις πώς νιώθω.
Με τάπωσες.
Μίλησέ μου γι' αυτό.
Σε παρακαλώ.
Εντάξει. Ήμουν…
Ήμουν 18 ετών.
Ήμουν συνοδηγός.
Οδηγούσαμε τη νύχτα.
Δεν ξέρω αν εκείνη είχε πιει.
Μπορεί. Ή μπορεί απλώς ν' αποκοιμήθηκε.
Πέσαμε στη γέφυρα πάνω από τον αυτοκινητόδρομο, με μεγάλη ταχύτητα.
Δεν φορούσα ζώνη.
Μ' έπιασαν οι αερόσακοι, αλλά μου κατέστρεψαν την πλάτη.
Την έσυρα έξω…
αλλά…
δεν τα κατάφερε.
Τρομερό.
Γι' αυτό δεν οδηγείς;
Γι' αυτό…
και γιατί ο Μαντρέικ λέει ότι είμαι απειλή στο τιμόνι.
Την κοπέλα την ήξερες καλά;
Ναι.
Ήταν…
Ήταν η μαμά μου.
Αμάν.
Είναι κανείς εδώ;
Κόνορ.
Καλά ξυπνητούρια.
-Είσαι καλά; -Ναι.
Πρέπει να…
-Κοιμήθηκες εδώ; -Ναι.
Τι μέρα είναι;
Είναι η μέρα.
Παρασκευή. Σήμερα είναι η ακρόαση.
Σωστά. Ναι. Είμαι έτοιμος.
Έχεις άλλη ασπιρίνη;
Πόσες έχεις πάρει;
Πόσες έχει ένα μπουκάλι;
-Έλα, μην κάνεις τη μαμά. -Δεν κάνω τη μαμά. Τη φίλη κάνω.
-Πιέζεσαι υπερβολικά. -Πιέζομαι όσο χρειάζεται.
Διακυβεύεται η ελευθερία κάποιου.
-Πόση ώρα έχουμε; -Τρεις ώρες.
Τρεις ώρες. Εντάξει, ας δουλέψουμε.
Ο Λουκ πέρασε το δεύτερο τεστ. Καλό αυτό, έτσι;
Δεν σημαίνει τίποτα.
Μόνο ότι δεν είχε πάρει ναρκωτικά όταν το έκανε.
Πρέπει να βρω κάτι παραπάνω
απ' το "είναι καλό παιδί, του αξίζει δεύτερη ευκαιρία".
Θα βρεις την άκρη.
Από τώρα ως τις 11:00;
Πιστεύω σ' εσένα.
Είσαι η μόνη.
Λοιπόν. Σελίδα 43, παράγραφος 3…
Τα πήρες;
Ναι. Αναψυκτικό βανίλια και πατατάκια μπάρμπεκιου.
Ευχαριστώ.
-Δεν ήξερα ότι σου αρέσουν τα μπάρμπεκιου. -Ναι. Ούτε εγώ.
Δεν ελέγχω τις λιγούρες. Το φασολάκι φταίει.
Εσύ, φέρσου λογικά, εντάξει;
Πήγα σε δύο μαγαζιά για να βρω αναψυκτικό βανίλια.
Έστειλα λουλούδια στα εγκαίνια της μαμάς σου.
Πολύ γλυκό, αλλά δεν ήταν ανάγκη.
-Η μαμά ξέρει ότι δουλεύουμε κι οι δύο. -Ναι, αλλά είναι μεγάλη βραδιά γι' αυτή.
Εξάλλου, είμαι καλή με τις μαμάδες.
Αυτό το καταλαβαίνω.
Γεια. Εγώ είμαι πάλι.
Άκουσες; Πρέπει να είμαστε καλοί με τις μαμάδες μας.
Και ειδικά εσύ, επειδή θα έχεις μια εξαιρετική μαμά.
Μ' ακούς, μικρέ Ντέκλαν;
Εντάξει, φτάνει με τα ιρλανδικά ονόματα.
-Ντέκλαν; -Ναι.
Πες τον και Γκιούλιβερ.
Ο μικρός Γκιούλιβερ Ομπράιεν, κλοτσάει, μεγαλώνει.
Εντάξει, φτάνει.
Να τελειώσω τις αναφορές και να καταβροχθίσω τα πατατάκια.
Υποπυραγέ.
Πώς θα πάει;
Θέλεις να σου πω ψέματα ή την αλήθεια;
Άσ' το.
Σου αρέσει, έτσι;
Ναι, έτσι νομίζω. Ξέρω ότι υπάρχουν πολλά από πίσω.
Αρκεί να ξέρεις πού μπλέκεις.
Ξέρουμε ποτέ πού μπλέκουμε;
-Σωστό. Γεια. -Γεια.
-Έτοιμος; -Ναι. Είμαι έτοιμος.
Πάμε.
Λουκ, θυμήσου, να είσαι ο εαυτός σου. Είσαι η καλύτερη υπεράσπισή σου.
Εντάξει.
-Είσαι καλά; -Ζαλίζομαι λίγο.
-Κάθισε. -Όχι, δεν πειράζει. Θα περάσει.
Ναι. Μια χαρά είμαι.
-Σίγουρα; -Ναι.
Κόνορ!
-Τι έπαθες; -Δεν ξέρω.
Νομίζω ότι δεν είμαι καλά.
-Εντάξει. Τι κάνουμε; -Κάλεσε γιατρό.
-Ξάπλωσε. -Όχι. Η ακρόαση.
Θα εξηγήσω εγώ.
-Σ' έπιασα. -Εντάξει.
Σου είπα να μη μ' ευχαριστήσεις ακόμα.
Τηλεφωνώ για τον Κόνορ Ομπράιεν.
Ευχαριστώ.
Είχες δίκιο,
έπρεπε να σε ρωτήσω πριν προτείνω στην Άμπι τη θέση.
Δεν θα ξανακάνω το λάθος. Δεν κλέβω υπαλλήλους άλλων.
Δεν θα δεχόταν ποτέ, οπότε μην ανησυχείς.
Είναι ιδιαίτερη.
Δεν θα διαφωνήσω.
-Πότε θα γυρίσει; -Αύριο.
-Λείπει πολύ καιρό. -Τέσσερις μέρες.
Πολύς καιρός.
Ναι, σχεδόν μία βδομάδα.
Ναι. Θα χαρώ να την ξαναδώ.
Σε όλους μας λείπει.
Μικ, πώς θα ένιωθες αν ζητούσα απ' την Άμπι να βγούμε;
Να βγείτε;
-Πού; -Για δείπνο.
Ή μεσημεριανό. Ή καφέ.
-Ραντεβού εννοείς; -Περίπου.
Μου ζητάς την άδεια να φλερτάρεις την κόρη μου;
Μάλλον αυτό κάνω, φλερτάρω. Ναι.
Η Άμπι είναι μεγάλη γυναίκα. Θα κάνει ό,τι θέλει.
-Το ξέρω. -Αλλά ευχαριστώ που ρωτάς.
Λοιπόν, τι λες;
Λέει "ναι".
Γεια. Πώς είσαι;
Η γιατρός είπε ότι ήταν μια μικρή ζαλάδα.
Έλλειψη ύπνου και αφυδάτωση.
-Θα σε ποτίσω σαν φυτό. -Τι έγινε με την ακρόαση;
-Η Μάργκαρετ την ανέβαλε. -Ευχαριστώ πολύ.
-Θα έχω χρόνο να προετοιμαστώ. -Σίγουρα είσαι καλά;
Σίγουρα. Ναι. Η γιατρός μού έδωσε χυμό κι ένιωσα καλύτερα.
Να το σημειώσω, πιο πολύ χυμό.
-Σίγουρα; -Ναι, σίγουρα. Ευχαριστώ.
Πηγαίνετε σπίτι και περιμένετε ενημέρωση.
Εντάξει.
Κόνορ.
Μην το ξανακάνεις αυτό.
-Εντάξει. -Με τρόμαξες.
-Να προσέχεις. -Ήδη προσέχω, είδες;
-Γεια. -Τα λέμε.
-Τα λέμε, παιδιά. -Γεια.
Πω πω.
Μια απλή ζαλάδα, έτσι;
Νόμιζα ότι θα εκραγεί η καρδιά μου.
Τι είπε στ' αλήθεια η γιατρός;
Πλησίασα τόσο στο έμφραγμα όσο μπορείς να πλησιάσεις χωρίς να το πάθεις.
Τι;
Θέλει να κάνω πολλές εξετάσεις.
Δεν θα έπρεπε να είσαι στο κρεβάτι;
Έτσι είπε.
Τι άλλο πρέπει να κάνεις;
Να ξεκουραστώ.
Ν' αλλάξω διατροφή.
Να πίνω νερό, όχι καφέ.
Και να ασκούμαι.
Και είναι σημαντικό να χαλαρώσω.
Τέλεια. Χαλάρωση.
Μέσα σ' όλα, πρέπει να προσπαθήσω να χαλαρώσω.
Πρέπει να πάρω δεύτερη γνώμη.
Ψάχνεις έναν γιατρό που θα σου πει να πίνεις περισσότερο καφέ
και ν' αυξήσεις το άγχος σου;
Ποτέ δεν ξέρεις, μπορεί να υπάρχει.
Λοιπόν. Πάμε να συνεχίσουμε.
Έλεγα να κάνω ντομάτες γεμιστές με φέτα.
Ναι, με σκορδοβούτυρο.
Τζες, με παίρνει ο μπαμπάς. Τα λέμε στο σπίτι, εντάξει;
Έλα, μπαμπά, τι έγινε;
-Μπορείς να μιλήσεις; -Ναι.
Εννοώ, είσαι μόνος;
ΤΟ ΚΑΦΕ ΤΗΣ ΣΑΛΙ
Ναι. Υποθέτω.
Ήθελα να σε προειδοποιήσω.
Εντάξει. Για ποιο πράγμα;
Μπορεί ν' ακούσεις διάφορα τις επόμενες μέρες
και ήθελα να σε προειδοποιήσω.
Για ποιο πράγμα;
Είχα μια ατυχία.
Επενδύσεις και λοιπά, και…
Εντάξει. Τι λες;
Μπορώ να το χειριστώ.
Αλλά μπορεί να υπάρξει αρνητική δημοσιότητα.
Μπαμπά, τι λες;
Μπαμπά;
Μην πιστέψεις όλα όσα θ' ακούσεις.
Και, Ντέιβιντ…
Σ' αγαπάω.
-Σ' ανακούφισε απ' το στρες; -Το επιδείνωσε.
Όποτε έλεγε "αδειάστε το μυαλό σας", ανησυχούσα για την υπόθεση του Λουκ.
Τότε έπεσες;
Όχι. Όταν αποφάσιζα τι γραβάτα να βάλω στο δικαστήριο.
Εντάξει, ίσως πρέπει να δοκιμάσουμε κάτι πιο απλό.
Τι κάνεις όταν θέλεις να χαλαρώσεις;
Θ' ακουστεί χαζό.
Δεν θα σε κρίνω.
Είναι ένας λάκκος για φωτιά έξω από το σπίτι όπου μεγάλωσα.
Είναι δίπλα στο νερό, στην αυλή.
Εκεί πηγαίναμε…
να ψήσουμε ζαχαρωτά, να τραγουδήσουμε και…
Να μιλήσουμε για τα πάντα.
Με ποιον;
Με την οικογένεια.
Με τ' αδέρφια μου.
Είναι τρελοί, αλλά τους αγαπάω.
Είδες; Ήδη ηρέμησες.
Όντως. Τι λες να σημαίνει αυτό;
Ίσως ότι προέρχεσαι από μια ευτυχισμένη οικογένεια.
Αυτό θα σήμαινε ότι δεν τα ξέρεις όλα.
Έχω ακούσει αρκετά.
Μην ξεχάσεις την έκθεση της μητέρας σου απόψε.
Σωστά.
Θέλεις να έρθεις;
-Θα είναι κι η γιαγιά σου; -Σίγουρα.
Τότε είμαι μέσα.
Τι γλυκό.
Έσκισα στην τελευταία στάση, τη σαβάσανα.
-Εκπληκτική. -Ήταν όμορφη.
ΠΙΝΑΚΕΣ ΤΟΥ ΑΡΘΟΥΡ ΝΤΡΙΣΚΟΛ
Ναι.
Δεν ήξερα ότι το Τσέσαπικ Σορς είχε καλλιτεχνική σκηνή.
Όλο εκπλήξεις είμαστε.
Μάργκαρετ. Ελπίζω ο γιος μου να μη σ' εξαντλεί.
Όχι όσο εξαντλεί τον εαυτό του.
Γεια.
Δες τους όλους.
-Το πάρτι είναι τέλειο. -Ναι.
-Δεν μπορώ ν' αναπνεύσω εδώ μέσα. -Πάμε να πάρεις αέρα;
-Ναι. -Εντάξει.
Άρθουρ, δεν το διασκεδάζεις και πολύ, έτσι;
Πλάκα κάνεις;
Όλοι οι κόλακες που ακολουθούν τις τελευταίες τάσεις.
Με αηδιάζουν.
Πάντα άφηνα την Ιλέιν ν' αναλάβει αυτές τις ανοησίες.
Το απολάμβανε.
Εγώ ήθελα μόνο να ζωγραφίζω.
-Αλήθεια; -Ναι.
Όταν τελείωνα, δεν μ' ένοιαζε τι απέγινε ο πίνακας.
-Αν άρεσε στους κριτικούς. -Ναι.
Μόνο η αίσθηση του πινέλου στον καμβά, μόνο αυτό είχε σημασία.
Τότε γιατί συμφώνησες να υποβληθείς σε όλο αυτό;
Για την Ιλέιν.
Της άρεσε η ιδέα να…
έχω ένα τελευταίο χειροκρότημα.
Αν μπορούσες, τι θα προτιμούσες να κάνεις;
Αν ήταν εκείνη εδώ;
Να χορεύω.
-Οι πίνακες είναι εκπληκτικοί. -Το ξέρω. Είναι.
-Κοίτα αυτόν. -Πανέμορφος.
Θέλετε κάτι να πιείτε;
Πάω στο μπαρ να δω τι μπορώ να πάρω.
-Ευχαριστούμε. -Ναι.
-Ευχηθείτε μου καλή τύχη. -Καλή τύχη.
Ευχαριστώ.
Εντάξει. Πώς είναι στ' αλήθεια;
Τι εννοείς;
Τι του είπε η γιατρός;
Γιατί να πει παραπάνω σ' εμένα; Οικογένεια είστε.
Ξέρω πώς πάει. Δουλεύετε μαζί, έρχεστε πολύ κοντά.
Δεν είμαι σίγουρη.
Εντάξει.
Αλλά τον φροντίζεις.
Συνέχισε, εντάξει; Το χρειάζεται.
Μιλάς σαν μεγάλη αδερφή.
Σαν μικρή αδερφή.
-Είσαι καλά; -Τι; Ναι, μια χαρά.
Γιατί;
Κάτι σε απασχολεί.
Εντάξει.
Με πήρε ο μπαμπάς σήμερα και…
Τον γνώρισες, ξέρεις πόσο κλειστός είναι.
-Πολύ. -Και μου είπε ότι…
Έχει κάτι μπλεξίματα.
Και στο τέλος της συζήτησης…
μου είπε ότι μ' αγαπάει.
Δεν το έχει ξανακάνει.
Οπότε νομίζω ότι κάτι πάει πολύ στραβά.
Τον πήρα πολλές φορές.
Έστειλα μηνύματα, τίποτα.
Μίλησες με τη μαμά σου;
Δεν θέλω να την αναστατώσω, σε περίπτωση που δεν είναι ενήμερη.
Κι επειδή ξέρω τους γονείς μου, σίγουρα δεν είναι.
Ευχαριστώ που μου το είπες.
-Που με κρατάς ενήμερη. -Φυσικά.
Είσαι πολύ γοητευτικός.
Αλήθεια; Κομψός ήθελα να είμαι.
Φαίνεται ν' αρέσει σε όλους. Συγχαρητήρια.
Ναι.
-Ορίστε. -Ευχαριστώ.
Συγκεντρωνόμουν τόσο καιρό σ' αυτό, που δεν ξέρω τι θα κάνω αύριο.
Έχω μια ιδέα.
-Αλήθεια; -Ναι.
Δεν έχουμε συζητήσει πού το πάμε, έτσι;
Το αποφεύγαμε κι οι δύο.
Ναι.
Δεν ήξερα αν ήθελες να το συζητήσεις.
Ούτε εγώ αν ήθελες εσύ να το συζητήσεις.
Ίσως δεν ήθελα.
Τώρα, όμως, θέλω.
Από τότε που μπήκα στο αεροπλάνο…
Κι έκανες την αναγκαία, επείγουσα προσγείωση.
Ναι, αυτή.
Τέλος πάντων, η Άμπι τα πάει εξαιρετικά με την επιχείρηση και…
Και;
Ίσως πάρω μια άδεια.
Αλήθεια;
Να κάνεις τι;
Να ταξιδέψω.
Όπως λέγαμε ότι θα κάναμε.
Τον γύρο του κόσμου.
Μόνο οι δυο μας.
Θα το ήθελα πολύ.
Έτοιμη; Αν βιαστούμε, προλαβαίνουμε την έκθεση.
Ναι, θα πάρουμε το υπηρεσιακό αμάξι μου. Και όχι, δεν θα βάλεις τη σειρήνα.
Η θέση της υποπυραγού σε άλλαξε.
Είσαι καλά;
-Δεν νιώθω πολύ καλά. -Σάρα!
Όπα.
Αγάπη μου.
-Στα επόμενα επεισόδια: -Θέλω να μείνει μεταξύ μας.
-Θα βγεις μαζί μου; -Αναρωτιέμαι αν είναι όντως τόσο γλυκός.
Κι ο Τζέι;
Πρέπει να ξέρω αν είμαι μόνο φίλος.
-Το Γκέτι; -Ωραία δεν θα ήταν να επιστρέψεις;
Δεν θέλω ν' αφήσεις τη δουλειά των ονείρων σου για μένα.
-Ζαχαρωτά. Πώς με ξέρεις τόσο καλά; -Μοιάζουμε πολύ.
Πήγα στην τράπεζα. Το καταπίστευμά μου έχει αδειάσει.
Υποτιτλισμός: Σοφία Κοκκινά